Jabarkan Rakaman dari Standing in the Eyes of the World dalam bahasa melayu

"Standing in the Eyes of the World" ialah sebuah lagu berentak pop rock dan light rock, digubah oleh Wah Idris, yang merupakan bekas pelajar Kolej Muzik Berklee, dan David Gates, penyanyi dan pemuzik Amerika Syarikat. Liriknya pula ditulis oleh Habsah Hassan.

Terdapat dua versi bahasa untuk lagu ini: versi bahasa Inggeris dipersembahkan oleh Gates dan versi Bahasa Melayu dipersembahkan oleh Ella.

Sebelum dinyanyikan oleh Ella, terdapat empat lagi penyanyi popular meluahkan hasrat untuk menyanyikan lagu itu. Dalam temubual bersama Astro Awani pada Julai 2020, Wah Idris berkata Ella dipilih kerana melodi lagu itu sesuai dengan vokalnya. Menurutnya dalam temuramah itu, "Lagu ini beliau (Ella) suka, lagi senang untuk beliau menjiwainya. Konsep, ideologi lagu ini juga kena dengannya. Itulah jadinya kalau kita padankan lagu dengan penyanyi yang sesuai, memang semuanya kena dan sedap jadinya. Syukur Ella melakukannya dengan sangat baik, saya gembira,".